Huginn hefur titilvörnina með látum
Íslandsmót skákfélaga hófst í gærkvöld þegar fyrsta deild Íslandsmótsins hófst. Íslandsmeistarar Skákfélagsins Hugins hófu titilvörnina með miklum látum þegar þeir unnu stórsigur á Skákfélagi Akureyrar 7½-½. Halldór Brynjar Halldórsson (SA) gerði jafntefli við stórmeistarann Helga Ólafsson (Hugin) á öðru borði.
Taflfélag Reykjavíkur vann öruggan sigur, 6-2, á Víkingaklúbbnum sem stillir upp fjórum erlendum skákmönnum. Þar unnu Taflfélagsmenn fjórar skákir en jafn mörgum skákum lauk með jafntefli. Alþjóðlegi meistarinn, Guðmundur Kjartansson,  vann þar góðan sigur á pólska stórmeistaranum Artur Jakubiec.
Skákdeild Fjölnis, sem er á heimavelli í Rimaskóla, lagði Skákfélag Reyknesinga örugglega að velli 6½-1½.
Talfélag Bolungarvíkur vann Skákdeild KR 5-3 í spennandi viðureign, samkvæmt tilkynningu.
Í uppgjör b-liða Taflfélags Reykjavíkur og Skákfélagsins Hugins höfðu Taflfélagsmenn betur 4½-3½. Athyglisverð úrslit í ljósi að Huginsmenn voru stigahærri á öllum borðum. Gauti Páll Jónsson (TR) vann þar Lenku Ptácníková (Hugin) stórmeistara kvenna.
Mótinu verður framhaldið í dag og hefst taflmennskan kl. 20. Þá hefjast einnig deildir 2-4. Kátt verður þá í Rimaskóla en alls munu á fjórða hundruð skákmenn sitja að tafli.  Á Íslandsmóti skákfélaga er kynslóðarbilið brúað en keppendur á mótinu eru á aldursbilinu 6-83 ára.
Íslandsmót skákfélaga hófst í gærkvöld þegar fyrsta deild Íslandsmótsins hófst.
Íslandsmeistarar Skákfélagsins Hugins hófu titilvörnina með miklum látum þegar þeir unnu stórsigur á Skákfélagi Akureyrar 7½-½. Halldór Brynjar Halldórsson (SA) gerði jafntefli við stórmeistarann Helga Ólafsson (Hugin) á öðru borði.
Mótinu verður framhaldið í dag og hefst taflmennskan kl. 20. Þá hefjast einnig deildir 2-4.
Kátt verður þá í Rimaskóla en alls munu á fjórða hundruð skákmenn sitja að tafli.
Á Íslandsmóti skákfélaga er kynslóðarbilið brúað en keppendur á mótinu eru á aldursbilinu 6-83 ára.